H&O

אייץ' אנד או אופנה בע"מ (הפועלת תחת שם המותג H&O) היא רשת אופנה ישראלית, המוכרת בגדים לגברים, לנשים ולילדים. הרשת גם מוכרת מגוון רחב של נעליים, כלי בית, מצעים, מגבות ומוצרי טואלטיקה. החברה נמצאת בבעלות משפחת לבנת (בעלי קבוצת תעבורה). החברה הוקמה באוקטובר 1992 בשם "המשביר מחסני מכר בע"מ" כחברת בת של האגודה השיתופית המשביר המרכזי, במטרה למכור עודפים סיטונאים של ביגוד ששיווק המשביר המרכזי ישירות לצרכנים. החברה שינתה את שמה ל"משביר מחסני אופנה בע"מ" במאי 1994, במסגרת תוכנית ארגון מחדש שבצעה המשביר המרכזי במסגרתו ריכזה במשביר מחסני אופנה את כל הפעילויות הצרכנית שלה בתחומי: מוצרי ההלבשה, מוצרי טקסטיל ובדים, מוצרי הנעלה, צעצועים, כלי בית, מכשירי כתיבה, טיפוח ונקיון. באוגוסט 1997 נרשמו מניות החברה למסחר בבורסה לניירות ערך בתל אביב. ב-1999 רכשו בשותפות גאון אחזקות וקבוצת תעבורה, את השליטה בחברת "המשביר השקעות" מידי המשביר המרכזי. באותה עת הייתה ל"משביר השקעות" החזקה במספר חברות בת, ביניהן המשביר מחסני אופנה. על רקע הגברת התחרותיות בענף מכירת מוצרי האופנה ועל רקע התפתחותן של רשתות מתחרות למכירת מוצרי אופנה, וכניסת רשתות זרות לישראל אשר התאפיינו בעיצוב ואופנתיות ברמה גבוהה, החלה החברה במהלך שנת 2001 בתהליך של שינוי אסטרטגי. השינוי האסטרטגי כלל שינוי סגנון עיצוב החנויות, אופן הפעלתן והפיכתן ממחסני מכר לחנויות המעוצבות ומתופעלות כחנויות אופנה בעיצוב אופנתי ועדכני. כחלק מהתהליך, החלה החברה לפעול תחת המותג H&O. במקביל החלה במגעים להכנסת רשת H&M השוודית כשותפה לחברה, אך הרשת לא הייתה מעוניינת אז להיכנס לשוק הישראלי. החל משנת 2003, זכתה H&O במכרז של משטרת ישראל למיקור חוץ של אספקת ציוד אישי, ציוד ספורט ומדים באמצעות נקודות לאנשי המשטרה ושירות בתי הסוהר. החוזה עם משטרת ישראל חודש מאז מספר פעמים. בעקבות ההשקעות הכבדות במיתוג מחדש, פעלה הרשת בהפסד במשך מספר שנים, אך חזרה להיות רווחית בסוף 2004 ופתחה חנויות נוספות. במשך כ-9 שנים, בין 2001 ל-2009, שימשה הדוגמנית גלית גוטמן כפרזנטורית של הרשת, שמתוכם במקביל שימש במשך 4 שנים הדוגמן לירון לבו כפרזנטור לאופנת הגברים. הם הוחלפו על ידי הילה נחשון ויונתן כהן. בשנת 2007, רכשה את רשת TAG WOMAN תמורת 14.5 מיליון שקל, אולם כעבור מספר שנים סגרה את רוב סניפי הרשת, והמותג נמכר בתוך הסניפים הקיימים של H&O. במהלך 2009 נמחקו מניות החברה מהמסחר בבורסה של תל אביב, בנוסף רכשה משפחת לבנת את חלקה של גאון אחזקות. בשנת 2010, החלה הרשת למכור גם כלי בית. החל משנת 2015 שינתה הרשת את המיקוד העסקי, החלה להתמקד ברכישת זיכיונות וייבוא של מותגים בינלאומיים, סגרה חלק מהחניות שהחזיקה בקניונים ומעבר למרכזי קניות פתוחים. אתר האינטרנט הרשמי של H&O שירות גלובס, ‏פתרונות התוכנה של ריטליקס מותקנים ברשת המשביר אופנה, באתר גלובס, 28 בנובמבר 2001 ורד שרון-ריבלין, ‏בני גאון: "היום כשיש שלט H&O לפחות איני מתבייש ברמה של הרשת", באתר גלובס, 14 במאי 2002 גולן פרידנפלד, ‏H&O חוזרת לאופנה, באתר גלובס, 1 בפברואר 2004 אייץ' אנד או אופנה בע"מ דוח תקופתי לשנת 2005, באתר מאיה (הודעות לבורסה) מאת אורנה רביב, ‏בני גאון ומשפחת לבנת ירכשו ` מהמשביר השקעות ב-60 מיליון שקל, באתר גלובס, 16 בדצמבר 1998 שי שלו, ‏בני גאון נכנס לעסקי הבוטנים וההלבשה, באתר גלובס, 16 בדצמבר 1998 נורית שר, המשביר מחסני אופנה מורידה מחירים - פותחת חנות ראשונה תחת שם חדש "H&O המשביר אופנה", באתר TheMarker‏, 8 במאי 2001 ורד שרון-ריבלין, ‏המשביר מחסני אופנה משנה מיצוב הרשת בהשקעה של 20 מיליון שקל, באתר גלובס, 27 באוגוסט 2001 ורד שרון-ריבלין, ‏המשביר מחסני אופנה במגעים להכנסת רשת H& M כשותפה, באתר גלובס, 9 בפברואר 2003 יורם גביזון, H&O זכתה במכרז של משטרת ישראל בהיקף של 126 מיליון ש', באתר הארץ, 26 בספטמבר 2005 נועם שרביט, ‏רשת H&O תמשיך לספק מדים וציוד למשטרה במכרז של 350 מיליון שקל, באתר גלובס, 25 בספטמבר 2005 יעל גרונטמן, ‏H&O מעריכה כי ההתקשרות עם משטרת ישראל ושב"ס תוארך בשנה נוספת, באתר גלובס, 5 בנובמבר 2008 גולן פרידנפלד, ‏H&O מראה שאפשר לצמוח בתחום האופנה גם בשוק הישראלי, באתר גלובס, 27 בפברואר 2005 גולן פרידנפלד, ‏H&O חוזרת לאופנה, באתר גלובס, 1 בפברואר 2004 גלי וינרב, ‏גלית גוטמן תמשיך לייצג את H&O זו העונה השלישית, באתר גלובס, 8 בינואר 2004 גלית גוטמן תחזור לייצג את רשת H& O תמורת 100 אלף דולר, באתר גלובס, 9 בפברואר 2006 הארץ, H&O מעלה קמפיין ב-6 מיליון שקל שבו תככב ותשיר גלית גוטמן, באתר TheMarker‏, 19 במרץ 2007 הילה נחשון ויונתן כהן בקמפיין ל-H&0, באתר וואלה, 26 בינואר 2010 רשת האופנה H&O השלימה את רכישת השליטה ברשת TAG WOMAN תמורת 14.5 מיליון שקל, באתר TheMarker‏, 15 בינואר 2007 אילנית חיות, ‏TAG WOMAN סגרה 20 מתוך 30 סניפי הרשת, באתר גלובס, 25 במאי 2011 אילנית חיות, ‏גאון אחזקות מאשרת את הפרסום ב"גלובס" על פירוק השותפות ב-H&O, באתר גלובס, 29 ביוני 2009 הושלמה העסקה בין קבוצת גאון אחזקות למשפחת לבנת: גאון תרכוש את המשביר לחקלאי ולבנת את H&O, באתר TheMarker‏, 23 בספטמבר 2009 אילנית חיות, ‏רשת האופנה H&O נכנסת לקטגוריית כלי הבית, באתר גלובס, 15 בפברואר 2010 אורנה יפת, H&O מצמצמת את הכלבו לטובת חנויות מותגים, באתר כלכליסט, 15 ביוני 2015 נווית זומר, H&O הולכת על מותגים, באתר ynet, 17 באוגוסט 2016